open-index/open-wikipedia-markdown huggingface dataset:
Sosialidemokraattinen eduskuntaryhmä

**Sosialidemokraattinen eduskuntaryhmä** (**sd**) on Suomen sosialidemokraattisen puolueen kansanedustajien muodostama yhteistyöelin eduskunnassa. Eduskuntaryhmä on toiminut ensimmäisistä valtiopäivistä 1907 lähtien.

Vuoden 2023 eduskuntavaalien jälkeen ryhmään kuuluu 43 kansanedustajaa.

* Ryhmän puheenjohtaja: Tytti Tuppurainen, Oulun vaalipiiri
* I varapuheenjohtaja: Kim Berg, Vaasan vaalipiiri
* II varapuheenjohtaja: Piritta Rantanen, Keski-Suomen vaalipiiri

## Valiokuntapaikat 2023–

## Puheenjohtajat

*Edvard Valpas-Hänninen 1907−1908
*Artturi Sivenius 1908
*Yrjö Mäkelin 1908−1909
*Oskari Tokoi 1909−1911, 1914−1917
*Kullervo Manner 1911–1914
*Jussi Lumivuokko 1917
*Jussi Vuoristo 1917
*Jaakko Mäki 1917−1918
*Väinö Tanner 1919–1926, 1930–1937, 1940–1945, 1951–1954
*Kalle Myllymäki 1926−1927
*Rieti Itkonen 1927–1928
*Hannes Ryömä 1928–1929
*Kaarlo Harvala 1929
*Johan Fredrik Aalto 1929–1930
*Mauno Pekkala 1937−1940
*Oskari Reinikainen 1944–1945
*Onni Peltonen 1945, 1947−1948, 1954
*Yrjö Kallinen 1945–1946
*Alpo Lumme 1946–1947
*Väinö Hakkila 1948–1951

*Väinö Leskinen 1951−1952
*Gunnar Henriksson 1954–1962
*Rafael Paasio 1962–1965
*Veikko Kokkola 1965–1967
*Veikko Helle 1967–1970
*Kalervo Haapasalo 1970, 1972–1973
*Esko Niskanen 1970–1972
*Paavo Tiilikainen 1973–1975
*Matti Ahde 1975–1982
*Olli Helminen 1982–1985
*Pertti Paasio 1985–1987, 1996
*Pertti Hietala 1987–1991
*Antti Kalliomäki 1991–1995, 1999–2003
*Matti Puhakka 1995–1996
*Erkki Tuomioja 1996–1999
*Jouni Backman 2003–2007, 2011–2015
*Tarja Filatov 2007–2010
*Eero Heinäluoma 2010–2011
*Antti Lindtman 2015–2023
*Tytti Tuppurainen 2023–

## Kansanedustajat
Kaikki eduskuntaryhmään vuodesta 1907 lähtien kuuluneet kansanedustajat on lueteltu artikkelissa Luettelo kansanedustajista.

## Lähteet

## Aiheesta muualla

*
Cap-Haïtien

**Cap-Haïtien** eli **Le Cap** () on kaupunki Haitin pohjoisrannikolla 130 kilometriä Port-au-Princesta pohjoiseen. Vuoden 2009 arvion mukaan siellä asui 155&nbsp;505 asukasta.
	
Kaupunki on perustettu 1670. Koska se sijaitsee lähellä Karibianmeren rantoja, kaupunki on perinteinen Haitin yläluokan lomakohde. Yksi sen lempinimistä on "Haitin golfaajien pääkaupunki". 

Cap-Haïtienin asutus keskittyy Cap-Haïtieninlahden rannalle sekä läheisten vuorten juurelle. Yhdysvaltain miehityksen (1915–1934) perintönä kaupungin pohjois–eteläsuuntaiset kadut on edelleen nimetty pelkin kirjaimin (Rue A, Rue B, Rue C....).
 
Kaupungissa on satoja YK:n toimihenkilöitä muun muassa vaalitarkkailijoita pitämässä järjestystä yllä osana MINUSTAH-operaatiota (UN Stabilization Mission in Haiti).

## Lähteet

## Aiheesta muualla
Valeren Torvi

**Valeren Torvi** on mystinen esine Ajan pyörä -sarjassa.

Valeren torvi on satumainen torvi, jonka puhaltaja pystyy kutsumaan kuolleet sankarit taistelemaan Varjoa vastaan. Vaikka sanotaan Torven toimivan varjoa vastaan, se toimii myös Varjon puolella, jos Torveen puhaltaja niin tahtoo. 

Ihminen, joka ensimmäisenä puhaltaa Torveen, on sidoksissa siihen ja vain tämän henkilön puhalluksesta kuolleet sankarit nousevat taistoon. Muille Torvi on pelkkä tavallinen soitin. Sidosta ei voida purkaa, vaan se purkautuu puhaltajan kuollessa. Silloin ensimmäinen henkilö joka Torveen puhaltaa, saa sidoksen.

Torvi on kultainen ja siinä on hopealla kirjoitusta. Kirjoitus on Vanhaa Kieltä, "Tia mi aven Moridin isainde vadin" joka tarkoittaa *"Hauta ei ole mikään este minun kutsulleni."*.

Valeren Torvi oli piilotettuna Maailmansilmässä, josta sen haki Rand al'Thor taisteltuaan kahta Hyljättyä ja Ba'alzamonia vastaan. Myöhemmin Torven varastivat Padan Fain muiden pimeänkulkijoiden kanssa, joiden perään Rand, Mat, Perrin ja Ingtar lähtivät.

Fain johdatti ryhmän Seanchaniin, jossa Mat joutui puhaltamaan Torveen hädän hetkellä, jäätyään Valkeuden Lasten ja Seanchanin armeijoiden väliin. Voitetun taistelun jälkeen, Torvi vietiin Valkoiseen Torniin, jossa se on säilössä. Harva kuitenkaan tietää Torven edes löytyneen, joten etsinnät jatkuivat yhä.
John Fru Ndi

**John Fru Ndi** (7. heinäkuuta 1941 Bamenda – 12. kesäkuuta 2023 Yaoundé) oli kamerunilainen poliitikko.

Ndi perusti oppositiopuolue Sosiaalidemokraattisen rintaman (SDF). Hän oli puolueen presidenttiehdokkaana vuosina 1992, 2004 ja 2011. Hän hävisi kaikilla kerroilla Paul Biyalle, vaikkakin ensimmäisellä kerralla ainoastaan neljän prosentin erolla. 

Ndi sai yhdeksän lasta. Hänen ensimmäinen vaimonsa Susan kuoli synnytyksessä vuonna 1973. Uusi vaimo Rose kuoli 2005. Ndi itse kuoli pitkän sairauden jälkeen 81-vuotiaana 12. kesäkuuta 2023.

## Lähteet
Björgvin Halldórsson

**Björgvin Helgi Halldórsson** (s. 16. huhtikuuta 1951) on islantilainen poplaulaja Hafnarfjörðurista. Hän edusti maataan Eurovision laulukilpailussa 1995 laulullaan ”Núna” ja sijoittui 31 pisteellä viidenneksitoista. Björgvin on tullut kotimaassaan tunnetuksi myös Stöð 2:n kuuluttajana.
Etelännokialbatrossi

**Etelännokialbatrossi** (*Phoebetria palpebrata*) on keskikokoinen eteläisen pallonpuoliskon albatrossi. Lajin nimesi Johann Reinhold Forster 1785.

## Koko ja ulkonäkö
Linnun pituus on noin 85 cm. Kooltaan ja väritykseltään se muistuttaa suuresti lähisukulaistaan nokialbatrossia. Linnun höyhenpuku on kokonaan noenharmaa tai hyvin tummanruskea. Niska on muuta pukua vaaleampi. Silmän takana on kapea valkoinen viiru. Nuoren linnun puku on samanvärinen kuin aikuisen. Sukupuolet ovat samanväriset, koiras on hieman naarasta kookkaampi.

## Esiintyminen
Pesii hieman laajemmalla alueella eteläisellä pallonpuoliskolla kuin nokialbatrossi. Atlantilla pesii Etelä-Georgian saarella, Falklandinsaarista itään. Eteläisellä Intian valtamerellä laji pesii Marionsaarella, Prinssi Edwardin saarella, Amsterdamsaarella, St Paul saarella, Crozetsaarella ja Kergueleninsaarilla. Australian vesillä pesimäyhdyskuntia löytyy Heard ja Macquariesaarelta ja Uuden-Seelannin vesiltä Auckland, Campbell ja Antipodessaarilta. 

Maailman populaation koko on 19&nbsp;000–24&nbsp;000 paria, noin 58&nbsp;000 yksilöä. Laji on vaarantunut. Suurin uhka on pitkäsiimakalastus.

## Elinympäristö
Pesimäsaaret ovat karuja ja vuoristoisia. Pesimäajan ulkopuolella etelännokialbatrossit vaeltelevat Antarktiksen vesillä ja pohjoisessa Chilen, Etelä-Afrikan ja Tasmanian rannikoilla.

## Lisääntyminen
Pari muodostaa elinikäisen parisuhteen. Laji on sukukypsä noin 8–10 vuoden ikäisenä. Pesä on kuoppa maassa. Naaras munii yhden munan ja molemmat puolisot hautovat yhteensä noin 65 päivää. Poikanen on lentokykyinen noin 160 päivän ikäisenä.

## Ravinto
Syö kalaa enemmän kuin albatrossit yleensä. Sukeltaa hyvin jopa 5 metrin syvyyteen. Syö myös mustekaloja, äyriäisiä, haaskoja ja joskus pieniä merilintuja.

## Lähteet
* savethealbatross 

### Viitteet
Cape Cod

**Cape Cod** on kaaren muotoinen niemimaa Yhdysvaltojen Massachusettsin osavaltion itäkolkassa. Niemimaa on 105 kilometriä pitkä. Sen maayhteys katkaistiin vuonna 1914 Cape Codin kanavalla. Kanavan yli pääsee kolmea siltaa pitkin: yksi on rautatiesilta, kaksi autoille.

Cape Cod ympäröivine saarineen muodostaa Barnstablen piirikunnan, jonka hallintokaupunki on niemimaan eteläosassa sijaitseva Barnstable Town.

Niemimaalla on 230&nbsp;000 pysyvää asukasta, mutta lomakaudella siellä on jatkuva turistien virta: vieraita käy noin 13 miljoonaa
Cape Cod on tunnettu valkoisista hiekkarannoistaan ja romanttisista majakoistaan. 
Siellä on filmattu useiden elokuvien kohtauksia.

Niemellä tuotetaan karpaloita, ostereita ja hummereita.

## Cape Cod kulttuurissa
Yhdysvaltojen perustamiseen johtanut tapahtumasarja alkoi siirtolaisia kuljettaneen *[[Mayflower]]*-laivan rantautumisesta Cape Codin kärkeen 21. marraskuuta 1620, joskin lopullinen rantautuminen ja siirtokunnan perustaminen tapahtui Cape Codin lahden länsirannalla Plymouthissa. Neuvostoliitosta Yhdysvaltoihin karkotetun ja Nobel-palkitun kirjailija Joseph Brodskyn humoristinen runo *Cape Cod* kuuluu hänen tunnetuimpiinsa. Cape Codin mukaan on nimetty siellä syntynyt jyrkkäharjainen pientalomalli ja tietty majakkatyyppi.

## Lähteet

## Aiheesta muualla
*http://www.capecodchamber.org/
Peukalopaini

**Peukalopaini** on alun perin kiinalainen peli, jota kaksi ihmistä pelaa vastakkain käsillään tarkoituksena saada toisen peukalo "lukittua" oman peukalonsa alle.

## Pelin kulku ja säännöt

Ensimmäiseksi pelaajat ottavat toisiaan kädestä kiinni puristamalla vastapelaajan sormet, peukaloa lukuun ottamatta, kämmeneensä. Näin saadaan alkuasetelma, josta lähdetään pelaamaan esimerkiksi laskemalla kolmeen. Lähtölaskennan aikana peukaloita pidetään vastakkain, tai vaihtehtoisesti niitä liikutellaan käden laidalta toiselle. Pelin alkaessa tarkoituksena on ainoastaan peukaloa ja kämmentä liikuttamalla saada vastustajan peukalo lukittua oman peukalon alle. 

Usein peli kuitenkin "riistäytyy käsistä" ja pelaajat alkavat käyttää koko käsivarttaan ja jopa vartaloaan pelaamiseen. Tämä ei kuitenkaan ole sallittua yleisimpien sääntöjen mukaan, koska tällöin  pelaajien voimakkuus ja koko vaikuttavat ratkaisevasti liikaa pelin voittajaan. Jos peli menee toistuvasti liian "aggressiiviseksi", pelaajat voivat ottaa vapailla käsillään vastustajan ranteesta kiinni, jolloin käsivarrella ja vartalolla pelaaminen vaikeutuu.

Peukalopainia voidaan myös pelata joukkuepelinä neljän pelaajan kesken.

## Katso myös
* Kivi, paperi ja sakset
Samson Kisekka

**Samson Babi Mululu Kisekka** (23. kesäkuuta 1912 – 25. lokakuuta 1999) oli ugandalainen poliitikko.

Kisekka syntyi Mengossa ja varttui lähellä Ugandan pääkaupunkia Kampalaa. Hän oli koulutukseltaan lääkäri. Yoweri Museveni nimitti hänet heti presidentiksi noustuaan vuonna 1986 Ugandan pääministerin virkaan. 

Kisekka toimi Ugandan pääministerinä kaikkiaan viiden vuoden ajan. Vuosina 1991–1994 hän oli Ugandan varapresidentti. Hän kuoli Lontoossa odottaessaan sydänleikkausta.

## Lähteet
Iwo Jima

**Iwo Jima** () on Japanille kuuluva, pinta-alaltaan noin 21 neliökilometrin laajuinen saari Tyynellämerellä. Japanilaiset käyttivät toisessa maailmansodassa saarta tukikohtana, jonka liittoutuneet myöhemmin vuonna 1945 valtasivat. Saari oli Yhdysvaltain armeijan miehittämä vuoteen 1968, ja nykyään se on Japanin itsepuolustusvoimien sotilasaluetta, jolla on 400 sotilasta.

## Nimenmuutos

Saaren nimi lausuttiin alun perin Iō-tō, mutta toisen maailmansodan aikana linnoitustöihin tulleet sotilaat alkoivat erehdyksessä lukea nimen saarta merkitsevän kanji-merkin 島 vaihtoehtoisella tavalla ”jima”. Iwo Jima kääntyy nimeksi Sulfaattisaari, joka viittaa saaren pistävään hajuun. Britit antoivat nimen “Sulphur Island” saarelle jo 1670-luvulla.

Vuonna 2006 saaren entiset asukkaat ja naapurisaarten asukkaat anoivat saaren nimeksi karttoihin ja muihin yhteyksiin sen alkuperäistä nimeä Iō-tō. Asian nosti pinnalle elokuvateattereihin samana keväänä ilmestyneet kaksi vastakkaisista näkökulmista Iwo Jiman taistelusta kertovaa Clint Eastwoodin elokuvaa: *[[Kirjeitä Iwo Jimalta]]* ja *[[Isiemme liput]]*. Kartoissa saaren nimi muutettiin Io-tōksi syksyllä 2007.

Länsimaisen median ylläpitämään imagoon Iwo Jimasta sotatantereena liittyy myös Joe Rosenthalin ottama tunnettu valokuva *[[Iwo Jiman lipunnosto]]*, jossa Yhdysvaltain merijalkaväen sotilaat pystyttävät lippua Suribachi-vuorelle.

## Mahdollinen ydinasetukikohta
Yhdysvaltalaisen tiedelehden, *Bulletin of Atomic Scientists*, mukaan saarella on ollut yhdysvaltalaisia ydinaseita, vaikka Japanin virallinen politiikka on ollut olla hyväksymättä ydinaseita Japanin maaperälle. Koska saari on Japanin itsepuolustusvoimien sotilasaluetta, ei sen nykyisestäkään käytöstä ole tarkkoja tietoja.

## Lähteet

## Aiheesta muualla
Antti Pohjonen

**Antti Oskari Pohjonen** (25. kesäkuuta 1926 Kokkola – 3. lokakuuta 1978 Siilinjärvi) oli suomalainen sosiaalidemokraattinen poliitikko ja Vaasan läänin maaherra.

Pohjonen työskenteli ennen kansanedustajuuttaan Kokkolan kaupungin terveystarkastajana vuosina 1965–1971, mitä ennen hän oli toiminut Kokkolan pukutehtaan käyttöpäällikkönä vuodesta 1959 vuoteen 1965. Hän toimi työurallaan myös varastonhoitajana, turkistyönjohtajana ja työntutkijana. Koulutukseltaan Pohjonen oli terveystarkastaja.

Pohjonen valittiin ensimmäisen kerran eduskuntaan eduskuntavaaleissa 1972 Vaasan läänin vaalipiiristä ja hänet valittiin jatkokaudelle vuoden 1975 vaaleissa. Hän jätti eduskunnan syyskuussa 1977, jolloin hän siirtyi Vaasan läänin maaherraksi Martti Viitasen jälkeen. Pohjosen tilalle eduskuntaan tuli varaedustajan paikalta Juhani Raudasoja. Tasavallan presidentti Urho Kekkonen nimitti Pohjosen maaherraksi 2. syyskuuta 1977, ja hän aloitti virassa lokakuun alussa.
 
Pohjonen toimi poliittisella urallaan myös Kokkolan kaupunginvaltuuston ja -hallituksen jäsenenä sekä SDP:n puoluetoimikunnan jäsenenä. Hän oli myös kaupunginvaltuuston puheenjohtaja 1965–1968.

Pohjonen oli myös urheiluvaikuttaja. Hän toimi muun muassa Valtion urheiluneuvoston, Suomen Palloliiton Keski-Pohjanmaan piirin ja Työväen Urheiluseurojen Keskusliiton Vaasan piirin puheenjohtajana sekä Suomen Palloliiton ja Työväen Urheiluseurojen Keskusliiton hallitusten jäsenenä.

Pohjonen sai surmansa lokakuussa 1978 Siilinjärvellä tapahtuneessa Rissalan lentoturmassa.       

## Lähteet
Kansainvälinen sairaanhoitajapäivä

**Kansainvälinen sairaanhoitajapäivä** on vuosittain Florence Nightingalen syntymäpäivänä 12. toukokuuta vietettävä vuosipäivä, jolla juhlistetaan sairaanhoitajien panosta yhteiskunnassa. Kansainvälinen sairaanhoitajaliitto on viettänyt kansainvälistä sairaanhoitajapäivää vuodesta 1965. Nykyisellä paikallaan päivää on vietetty vuodesta 1972.

## Lähteet

## Aiheesta muualla
* 
*
Canossa

**Canossa** on kunta ja linnakaupunki Italiassa Emilia-Romagnan alueella Reggio Emilian maakunnassa. Canossassa on noin 3&nbsp;800 (2015) asukasta, mutta siellä käy vuosittain yli 30&nbsp;000 matkailijaa. 

## Canossan matka
Canossa tunnetaan paikkana, jossa keisari Henrik IV nöyrtyi vuonna 1077. Hän seisoi kolme päivää lumisateessa paljain päin saadakseen paavi Pyhä Gregorius VII:n päästämään hänet pannasta. Tämän tapahtuman muistoksi puhutaan Canossan matkasta, kun tarkoitetaan vastentahtoista nöyrtymistä ylivoimaisen kilpailijan edessä, etenkin politiikassa.

## Nähtävyyksiä
Sen merkittävimpiin nähtävyyksiin kuuluvat Toscanan kreivitär Matildan linnan rauniot. Linna rakennettiin 900-luvulla, ja se tuhoutui 1200-luvulla.  

## Lähteet

## Aiheesta muualla
Hydrokinoni

**Hydrokinoni** on orgaaninen yhdiste (fenyylialkoholi, dioli) muodostuen bentseenirenkaasta ja siihen liittyneestä kahdesta *para*-asemassa olevasta alkoholiryhmästä (OH). Hydrokinoni on huoneenlämmössä (20 °C) olomuodoltaan kiinteää, värittömiä tai valkoisia kiteitä, jotka ovat hajuttomia ja maistuvat makealta. Sen kemiallinen kaava on C6H6O2 ja rakennekaava on C6H4(OH)2. Hydrokinonista käytetään myös nimityksiä *hydrokinoli*, *1,4-dihydroksibentseeni*, *1,4-bentseenidioli*, *p-bentseenidioli*  ja *p-hydroksifenoli*. Hydrokinoni on bentseenidiolin isomeerinen muoto katekolin (1,2-bentseenidioli) ja resorsinolin (1,3-bentseenidioli) kanssa.

Hydrokinonin moolimassa on 110,1&nbsp;g/mol, sulamispiste 172&nbsp;°C, kiehumispiste 287&nbsp;°C, tiheys 1,3&nbsp;g/cm3, leimahduspiste 165&nbsp;°C, itsesyttymislämpötila 515&nbsp;°C sekä CAS-numero 123-31-9. Hydrokinoni liukenee veteen 5,9&nbsp;g/100&nbsp;ml (15&nbsp;°C).

Hydrokinoni on pelkistävä aine, jota käytetään valokuvien kehiteliuoksissa ja hapetuksen estoaineena sekä polymeroitumisen estoaineina erityisesti vinyyliasetaatin (C4H6O2) (stabilointiteho rajoittuu 60 päivään) ja akryylimonomeerin kanssa. Hydrokinonia käytetään myös stabilisaattorina maaleissa ja lakoissa, kosmeettisten ja farmaseuttisten tuotteiden valmistuksessa, torjunta-aineiden valmistuksessa, painoväreissä sekä laboratoriokemikaalina esimerkiksi fosfaatin määrityksessä.

## Ympäristö- ja terveysvaikutukset
Lyhytaikainen altistus ärsyttää ihoa ja hengitysteitä sekä voimakkaasti silmiä. Aineelle altistumisesta voi seurata vaikutuksia silmissä ja ihossa, johtaen sidekalvon ja sarveiskalvon haalistumiseen sekä ihon väriaineen häviämiseen. Toistuva tai pitkäaikainen ihokosketus voi aiheuttaa ihon herkistymisen. 

Hydrokinoni on sosiaali- ja terveysministeriön 15. kesäkuuta 2005 antamassa asetuksessa vaarallisten aineiden luettelossa (509/2005) luokiteltu ryhmään 3 kuuluvaksi mahdollisesti ihmisessä syöpää aiheuttavaksi sekä mahdollisesti perimää vaurioittavaksi aineeksi, mutta näistä haitoista ei ole toistaiseksi riittävästi tietoa lopullisen arvion tekemiseksi. Suun kautta runsaasti nautittuna se aiheuttaa hydrokinonimyrkytyksen, johon liittyy hemolyyttistä anemiaa ja maksan toimintahäiriöitä.

Hydrokinonia on muun muassa maksaläiskien ja pisamien poistoon käytetyissä ihonvaalennusvoiteissa.

## Lähteet

## Aiheesta muualla

*
*OVA-ohje:Hydrokinoni 
*PubChem: Hydroquinone 
* Human Metabolome Database (HMDB): Hydroquinone 
* Food Component Database (FooDB): Hydroquinone 
* DrugBank: Hydroquinone 
* [PheroBase: Semiochemical - hydroquinone 1,4-Dihydroxybenzene] 
*ChemBlink: Hydroquinone 
* Kyoto Encyclopedia of Genes and Genomes (KEGG): Hydroquinone 
*Inchem: Hydroquinone CAS N°: 123-31-9  pdf
Kirsti Hollming

**Kirsti Marjatta Hollming** (os. **Jyränkö**, 2. marraskuuta 1932 Heinola – 3. lokakuuta 1978 Siilinjärvi) oli suomalainen poliitikko, joka toimi kokoomuksen kansanedustajana vuosina 1975–1978. Hollming kuoli Rissalan lentoturmassa lokakuussa 1978.

## Elämä ja ura poliitikkona
Kirsti Hollmingin vanhemmat olivat Heinolan kaupunginjohtaja Yrjö Jyränkö ja Lea Tuulikki Niiranen. Hollming kirjoitti ylioppilaaksi vuonna 1951 ja valmistui diplomi-insinööriksi 1956. Samana vuonna hän avioitui raumalaisen Hollmingin telakan perustaneen Filip Hollmingin pojan Aarne Hollmingin (1925–1989) kanssa. Ennen kansanedustajan tehtäviään Hollming työskenteli matematiikan tuntiopettajana Rauman merenkulkuopistossa ja Rauman teknillisessä koulussa. 

Hollming valittiin eduskuntaan vuoden 1975 eduskuntavaaleissa Turun läänin pohjoisesta vaalipiiristä. Hän oli jäsenenä lakivaliokunnassa, suuressa valiokunnassa ja talousvaliokunnassa. Hollming oli presidentin valitsijamies vuoden 1978 presidentinvaaleissa. Hän oli myös Rauman kaupunginvaltuuston jäsen ja toimi valtuuston varapuheenjohtajana. Lisäksi Hollming oli kokoomuksen puoluevaltuuston ja puoluehallituksen jäsen, Satakunnan kokoomuksen piirivaltuuston ja piirihallituksen jäsen sekä toimi kokoomuksen Satakunnan piirin puheenjohtajana. Vuodesta 1976 lähtien hän oli myös Kokoomuksen Naisten Liiton puheenjohtaja. 

Hollming kuoli 45-vuotiaana lokakuussa 1978 Siilinjärvellä tapahtuneessa Rissalan lentoturmassa. Hän oli turmakoneen matkustajana sattumalta, sillä Hollming ei kuulunut sen kuljettamiin maanpuolustuskurssin osanottajiin, vaan oli Kuopiossa puhumassa paikallisten kokoomusnaisten tilaisuudessa. Menomatkalla hän oli tavannut kansanedustaja Arto Merisaaren, joka järjesti Hollmingille paikan onnettomuuteen joutuneeseen ilmavoimien koneeseen, jotta hän ehtisi ajoissa seuraavana aamuna eduskunnassa pidettävään valiokuntakokoukseen. Hollmingin tilalle eduskuntaan nousi Matti Pelttari.

## Lähteet
Painin maailmanmestaruuskilpailut 1959

**Vuoden [[Urheiluvuosi 1959|1959]] [[painin maailmanmestaruuskilpailut]]** olivat kaikkien aikojen neljännet viralliset vapaapainin MM-kilpailut. Kisat järjestettiin Iranin pääkaupungissa Teheranissa. Kilpailuissa painittiin kaikkiaan kahdeksassa painoluokassa.

## Mitalistit

## Tilastot maittain

## Lähteet
* FILA:n tietokanta
Abhinaya

**Abhinaya** tarkoittaa intialaisen klassisen tanssin ilmaisua, eli "ekspressiivistä aspektia". Ilmaisu jaetaan klassisessa tanssissa neljään eri pääasiaan:

*Angika - kehon liikkeet
*Vachikabhinaya - verbaalinen ilmaisu, jonka usein tekevät henkilöt, jotka eivät osallistu itse tanssiin.
*Aharyabhinaya - puvustus ja lavastus.
*Satvikabhinaya - mentaliteetti, ulosanti, ja karisma.
Navarasas

**Navarasas** tarkoittaa intialaisen klassisen tanssin yhdeksää eri tunnetilaa. Tunnetilat ovat:

*adbhuta (ihmettely)
*bhibasta (inho)
*bhayanaka (pelko) 
*hasya (onni)
*karuna (sääli) 
*krodha (viha)
*shanta (autuus)
*shoka (suru)
*veera (rohkeus)
M/S Ahtela

**M/S Ahtela** () on suomalaisen Hollming Oy:n omistukseen rekisteröity ro-ro-rahtialus. Aluksen rakentaminen on aloitettu vuonna 1991 Mačvanska Mitrovicassa, Serbiassa ja loppuun työt on saatettu norjalaisella Fosen Mekaniske Verksted -telakalla. Kuollutta painoa *Ahtelalla* on 6&nbsp;701 tonnia ja jääluokitus on 1A Super eli se pystyy useimmissa jääolosuhteissa kulkemaan yksin. Alus on rekisteröity Suomen lipun alle ja sen kotisatama on Rauma. 

Ahtelan sisaraluksia ovat M/S Birka Shipper, M/S Birka Exporter, M/S Birka Transporter, M/S Aknoul ja M/S Amber.

## Käyttöhistoria

Vuonna 1991 alus luovutettiin raumalaisen Rederi AB Gustav Eriksonin omistukseen, joka rekisteröi aluksen Suomen lipun alle. Kotisatamaksi tuli Rauma. Tuolloin aluksen nimi oli *Ahtela*. Samana vuonna Transfennica aloitti liikennöinnin aluksella Suomen ja Euroopan välillä. Joulukuusta 1995 lähtien, seuraavan vuoden tammikuuhun saakka Ahtela oli vuokrattuna Tor Linen Rotterdamin ja Imminghamin väliseen liikenteeseen. Maaliskuussa 1996 suomalainen Finncarriers vuokrasi aluksen reitille Helsinki–Lyypekki–Århus.

Tammikuussa 1997 alus rekisteröitiin Laivanisännistöyhtiö Ahtelan omistukseen ja nimettiin *Finnoakiksi*. 11. tammikuuta 1998 Finnoak siirtyi reitille Helsinki–Hamina–Antwerpen–Felixstowe. Vuonna 1998 alusta lisäksi pidennettiin 17 metrillä. Pidennyksen jälkeen Finnoak liikennöi useita vuosia Suomen ja Puolan välisessä liikenteessä ja vuoden 2007 Finnlinesin palveluksessa reitillä Helsinki–Kööpenhamina–Oslo–Halmstad–Malmö..

11. syyskuuta 2007 alus siirtyi Hollming Oy:n omistukseen. Kotisatama säilyi Raumana. Maaliskuussa 2008 alus sai jälleen nimen *Ahtela* ja siirtyi myöhemmin keväällä suomalais-virolaisen Navirailin Helsingin Sompasaaren ja Viron Muugan väliseen liikenteeseen. Kun Vuosaaren satama avattiin marraskuussa 2008, siirtyi Ahtela liikennöimään sinne.

## Lähteet

## Aiheesta muualla
*Fakta om Fartyg – M/S Ahtela 
*Navirail
Miinus

**Miinus** voi tarkoittaa seuraavia:

* Miinus (−), vähennyslaskun merkki
* Miinus (−) negatiivisen luvun etumerkki
* Miinus (−), vastaluvun merkki
Mikseri

**Mikseri** tarkoittaa seuraavia asioita:

* mikseri, tehosekoitin
* mikseri, cocktailinsekoitin
* mikseri, grogin valmistuksessa käytettävä virvoitusjuoma
* Mikseri.net, ilmaisen suomalaisen musiikin jakeluun erikoistunut internet-sivusto.
* miksaaja, äänen miksauksesta huolehtiva henkilö
* videomikseri, kuvan miksauksesta huolehtiva henkilö
* miksauslaite, äänisignaaleja yhdistävä laite
* mikserivahvistin, äänisignaaleja yhdistävä vahvistin
* miksauskytkentä, lineaarinen elektroninen kytkentä kahden tai useamman signaalin yhdistämiseksi esivahvistimissa ja miksauslaitteissa.
* taajuussekoitin, taajuusmikseri, epälineaarinen radiotekniikan komponentti, joka muodostaa kahdesta eritaajuisesta signaalista niiden erotus- ja summataajuudet.
Nanoriutta

**Nanoriutta** on pienikokoinen riutta-akvaario. Se on saanut nimensä miljardisosaa tarkoittavasta etuliitteestä nano, joka nanoteknologian tavoin on tullut kuvaamaan jotakin tavattoman pientä.

Pienimmät nanoriutat ovat noin 10 litraa. Nanoriutan ja ”oikean” riutta-akvaarion välistä rajaa on vaikea määrittää, mutta alle satalitraiset ovat yleensä nanoluokkaa. Jotkut harrastajat kutsuvat erittäin pieniä nanoriuttoja ”pikoriutoiksi”.
 

Tyypillisiä nanoriutan asukkaita ovat pehmytkorallit, sienivuokot, Zoanthidea ja erilaiset äyriäiset. Suuremmissa nanoissa voi olla kalojakin, etenkin tokkoja, nuolikkoja ja luikeroita.

Nanoriutan vahvuus ja heikkous on sen pieni vesimäärä. Toisaalta osittaisten vedenvaihtojen suolamäärä ei tule kohtuuttoman kalliiksi, ja raakavedeksi voi helposti valmistaa tarvittavan määrän käänteisosmoosilaitteilla tai ioninvaihtajalla. Toisaalta pieni määrä epäpuhtautta (kuten kuolleen merivuokon hajoava ruumis) voi saada aikaan katastrofin. Lisäksi lämpötila heilahtelee herkemmin kuin isommassa altaassa ja liiallinen haihdunta voi saada suolapitoisuuden nousemaan äkillisesti, mikä kuivattaa eliöitä osmoottisesti. 

## Esimerkkejä eläinlajeista
* *[[Lybia tesselata]]*, pieni taskurapu
* *[[Thor amboinensis]]*, pieni katkarapu
* Lysmata  -suvun ravut *[[Lysmata amboinensis]]*, *[[Lysmata debelius]]* ja *[[Lysmata wurdemanni]]*
* *[[Mithraculus sculptus]]* eli *Mithrax sculptus*  (”smaragditaskurapu”)
* Porcellanidae-heimon vuokkoravut, kuten *Neopetrolisthes* sp.
* Gunnelichthys-suvun tokot
* Trimma-suvun tokot
* Erakkoravut

## Lähteet

## Aiheesta muualla
*Kuvaus 22-litraiset nanoriutasta 
*Featured Aquarium: The Nano Reef of Diana   Advanced Aquarist 2006
*Featured Aquarium: The Nano Reef of 'smontanus'  Advanced Aquarist 2006
*Setting up a nano reef  Practical fishkeeping (myös video)
Wag

**WAG** (wives and girlfriends) on englantilaisen lehdistön käyttämä  akronyymi, joka tarkoittaa jalkapalloilijoiden vaimoja ja tyttöystäviä. Termi tuli suuren yleisön tietoisuuteen vuoden 2006 jalkapallon maailmanmestaruuskilpailuissa Saksassa, missä Englannin maajoukkueen pelaajien vaimot ja tyttöystävät veivät huomion itse miesten pelisuorituksilta ylettömällä shoppailullaan.

Tunnetuimpia WAG:eja ovat Victoria Beckham, Coleen Rooney ja Cheryl Cole.

## Lähteet
Karl von Spreti

**Karl Borromäus Maria Heinrich von Spreti**  (21. toukokuuta 1907 – 5. huhtikuuta 1970) oli saksalainen kreivi ja diplomaatti. Spreti toimi Saksan liittotasavallan Guatemalan suurlähettiläänä vuosina 1968–1970, jolloin hänen siepattiin ja surmattiin. 

Spreti syntyi aatelisperheeseen Kapfingin linnassa Landshutin lähellä ja opiskeli arkkitehtuuria. Hän oli Baijerin kristillissosiaalisen unionin jäsen. Spreti otti osaa toiseen maailmansotaan ja joutui liittoutuneiden vangiksi.

Vuonna 1956 Spretistä tuli Länsi-Saksan suurlähettiläs Luxemburgissa, jossa hän oli vuoteen 1960. Sen jälkeen hän oli Kuubassa vuoteen 1963 ja Dominikaanisessa tasavallassa vuosina 1966–1968. Lopulta hänet lähetettiin vuonna 1970 Guatemalaan, jossa riehui sisällissota. 

Vasemmistolaisen FAR-järjestön sissit kaappasivat Spretin Ciudad de Guatemalassa 31. maaliskuuta 1970. Sissit vaativat Guatemalan hallitusta vapauttamaan useita poliittisia vankeja 72 tunnin kuluttua, mihin hallitus ei suostunut. FAR esitti 5. huhtikuuta uutena vaatimuksenaan 22 vangin vapauttamista ja 700&nbsp;000 dollarin lunnaita. Länsi-Saksan ja Yhdysvaltain  ulkoministeriöt vaativat Guatemalan hallitusta ottamaan neuvotteluyhteyden sisseihin. Kun hallitus ei ryhtynyt siihen, kaapparit teloittivat Spretin. Hänen ruumiinsa löydettiin 5. huhtikuuta 16 kilometrin päästä Ciudad de Guatemalasta.

Länsi-Saksan ja Guatemalan välille syttyi diplomaattinen kriisi, jonka seurauksena Guatemalan suurlähettiläs Bonnissa poistui maasta. Myös Länsi-Saksan suurlähettiläs Guatemalassa poistui.

Puolalainen Ryszard Kapuściński on kirjoittanut Spretin tapauksesta kirjan *Dlaczego zginął Karl von Spreti?* (1970).
Water (Elitsan ja Stoyanin kappale)

**Water**, myös **Voda** (, ) on Elitsa Todorovan ja Stojan Jankulovin esittämä kappale, joka yhdistää kansanmusiikkimaisen laulun moderniin rumpurytmiin. Kappale on Todorovan kirjoittama, ja se kertoo dramaattisen bulgarialaisen perinnetarinan.

*Voda* on Bulgarian Euroviisuihin 2007 lähettämä edustuskappale, joka kilpaili semifinaaleissa numerolla 1 ja pääsi finaaliin. Bulgarian esiintymisnumero finaalissa oli 21, ja kappale pääsi viidennelle sijalle 157 pisteellä. Esittäjät soittivat samaan aikaan rumpuja ja lyömäsoittimia sekä lauloivat. Jankulov soitti lisäksi munniharppua.

## Lähteet
JK Tallinna Kalev

**JK Tallinna Kalev** on tallinnalaisen alun perin vuonna 1901 perustetun Eesti Spordiseltsi Kalev -urheiluseuran  jalkapalloseura.

## Tallinnan Kalev neuvostovallan aikana
Tallinnan Kalev pelasi Neuvostoliiton urheilujohdon määräyksestä Neuvostoliiton jalkapallosarjoissa vuosina 1947–1954 ja 1960–1962. Jälkimmäisellä jaksolla seura pelasi Neuvostoliiton pääsarjassa kaksi kautta eli kaudet 1960 ja 1961.

Tallinnan Kalev sai pelata Viron paikallista sarjaa vuonna 1955 ja voitti ainoan Neuvosto-Viron aikaisen jalkapallomestaruuden.

## Jalgpalliklubi Tallinna Kalev vuodesta 2002
Toiminta aloitettiin uudelleen vuonna 2002. Kaudeksi 2007 seuran miesten edustusjoukkue nousi Viron pääsarjaan Meistriliigaan, jossa sillä erää pysyi kolme kautta. Kaudelle 2011 Tallinnan Kalev nousi takaisin Meistriliigaan eli kauden 2012 lopussa joukkue on pelannut Meistriliigaa kaikkiaan neljä kautta.

### JK Tallinna Kalevin menestys

## Saavutukset
* **Viron mestaruus** 1923, 1930 ja 1955.

## Aiheesta muualla
* http://www.jkkalev.ee/
Finnforest (täsmennyssivu)

**Finnforest** tarkoittaa ainakin seuraavia asioita:

*Finnforest, suomalainen Metsäliitto-konserniin kuulunut saha- ja puuteollisuusyhtiö, nykyinen Metsä Wood
*Finnforest, 1970-luvun alkupuolella perustettu suomalainen yhtye
*Finnforest, edellä mainitun yhtyeen esikoisalbumi
*M/S Finnforest, rahtilaiva.
Lentoturmatutkinta

**Lentoturmatutkinta** (*Mayday*, *Air Crash Investigation*) on kanadalaisen Cineflixin tuottama dokumenttisarja lento-onnettomuuksista. Sarjassa käsitellään tapahtuneita lento-onnettomuuksia eri vuosikymmeniltä suuronnettomuuksista pienempiin tapahtumiin, jotka eivät pääty ihmishenkien menetykseen.

Sarja rekonstruoi tapahtuneet onnettomuudet CGI-grafiikkaa ja näyttelijöitä käyttäen, usein lennon lähdöstä sen päättymiseen saakka. Jaksojen aikana kuullaan onnettomuustutkijoiden (kuten NTSB), eloonjääneiden, omaisten ja asiantuntijoiden lausuntoja. Kestoltaan 45 minuutin jaksossa käydään läpi onnettomuuden syyt, tutkimukset ja niiden ehkäisy. Ohjelma kattaa pääasiassa matkustaja- ja rahtilentokoneiden onnettomuudet, mutta myös sotilas- ja avaruuslentokoneista on omat jaksonsa.

Lentoturmatutkinta-sarjaa ovat esittäneet muun muassa Discovery Canada ja National Geographic, Smithsonian Channel ja 21st Century Fox. Sarjaa on tehty 25 tuotantokautta.

## Jaksot ja sarjassa käsiteltyjä lentoja

*EgyptAirin lento 990
*Helios Airwaysin lento 522
*UPS Airlinesin lento 6
*Malaysia Airlinesin lento 370
*Japan Airlinesin lento 123
*Air Canadan lento 797
*El Alin lento 1862
*Adam Airin lento 574
*United Airlinesin lento 811
*American Airlinesin lento 1420
*Swissairin lento 111
*Northwest Airlinkin lento 5719
*Aeroperún lento 603
*Alaska Airlinesin lento 261
*Air Transatin lento 236
*British Airwaysin lento 5390
*Atlantic Southeast Airlinesin lento 529
*Air Francen lento 8969
*Überlingenin lento-onnettomuus
*American Airlinesin lento 965
*Aviancan lento 52
*Aloha Airlinesin lento 243
*DHL:n rahtikoneen alasampuminen 2003
*FedExin lento 705
*Crossairin lento 3597
*Philippine Airlinesin lento 434
*Iran Airin lento 655
*Bristowin lento 56C
*Aeroflotin lento 593
*ValuJetin lento 592

## Lähteet
Matotokot

**Matotokot**  (Microdesminae) on tokkojen heimon alaheimo tokkokalojen lahkossa (Gobiiformes). Siihen kuuluu viisi sukua ja yhteensä noin 32 lajia.

Aiemmassa luokituksessa matotokot olivat erillinen ahvenkalojen lahkon heimo Microdesmidae, joka käsitti myös nuolikot (Ptereleotrinae).

## Koko ja ulkonäkö
Matotokot ovat pienehköjä, 1–18&nbsp;cm pitkiä vartaloltaan puikkomaisia kaloja. 

## Alkuperä
Matotokot ovat kotoisin Karibialta ja Indopasifiselta merialueelta. 

## Lähteet

## Aiheesta muualla
*
Requiem: Avenging Angel

**Requiem: Avenging Angel** on The 3DO Companyn ja Ubisoftin vuonna 1999 julkaisema FPS-peli.

## Tarina
Requiem on epätavallinen tietokonepeli, sillä sen maailma on rakentunut raamatulliselle ja kristilliselle mytologialle ja sen vaikutteille sekä perinteisimmille tieteiselementeille. Peli kertoo taistelusta taivaan enkelien ja helvetin demonien välillä. Pelattava hahmo on taivaalle uskollinen enkeli Malachi. Malachin on taisteltava läpi helvetin täyttämän maan sekä tuhottava demonien päällikkö Lilith.

## Enkelin voimat
Malachi pystyy loitsimaan erilaisia pyhiä voimia joiden avulla hän muun muassa muuttaa vihollisensa suolapatsaaksi, heittää käsistään tulta tai usuttaa mehiläiset vihollisen kimppuun.
Four Tet

**Four Tet** on **Kieran Hebdenin** käyttämä artistinimi hänen elektroniseen musiikkiin liittyvässä sooloprojektissaan. Hän on myös osa post-rock–orkesteria nimeltä Fridge.

Four Tetin musiikille on tyypillistä erilaisten samplejen käyttäminen.

## Diskografia

### Albumit
* *[[Dialogue]]* (Output Recordings, 1999)
* *[[Pause]]* (Domino Records 1993, Domino Records, 2001)
* *[[Rounds]]* (Domino Records 2003)
* *[[Live in Copenhagen 30th March 2004]]* (Domino Records, 2004) (live-äänite)
* *[[Everything Ecstatic]]* (Domino Records, 2005)
* *[[Remixes]]* (Domino Records, 2006)
* *[[Ringer (EP)|Ringer]]* (Domino Records, 2008)
* *[[There Is Love in You]]* (Domino Records, 2010)
* *[[Morning/Evening]]* (Text Records, 2015)
* *[[New Energy]]* (Text Records, 2017)
* *Parallel* (2020)

### Albumit (Kieran Hebdenin nimellä)
* *[[The Exchange Session Vol. 1]]* (Steve Reidin kanssa; Domino Records, 2006)
* *[[The Exchange Session Vol. 2]]* (Steve Reidin kanssa; Domino Records, 2006)
* *[[Tongues]]* (Steve Reidin kanssa; Domino Records, 2007)

### EPt
* *[[Thirtysixtwentyfive]]* (Output Recordings, 1998)
* *[[Paws (EP)]]* (Domino Records, 2001)
* *[[My Angel Rocks Back and Forth (EP)]]* (Domino Records, 2004)
* ** (Stones Throw Records, 2005)
* *[[Everything Ecstatic#DVD edition|Everything Ecstatic Part 2]]* (Domino Records, 2005)
* *[[Everything Ecstatic#DVD edition|Everything Ecstatic DVD]]* (Domino Records, 2005)

### Singlet
* *[[Misnomer]]* (Output Recordings, 1998)
* *[[Glasshead / Calamine]]* (Output Recordings, 1999)
* *[[No More Mosquitoes]]* (Domino Records, 2001)
* *[[I'm on Fire (Four Tet)|I'm on Fire]]* (Domino Records, 2002)
* *[[She Moves She]]* (Domino Records, 2003)
* *[[As Serious As Your Life]]* (Domino Records, 2003)
* *[[Castles Made of Sand]]* (Azuli Records, 2004)
* *[[Smile Around the Face]]* (Domino Records, 2005)
* *[[Sun Drums and Soil]]* (Domino Records, 2005)
* *[[A Joy]]* (Domino Records, 2005)
* *[[Pockets]]* (Studio !K7, 2006)

## Aiheesta muualla
*FourTet.net (Four Tetin kotisivu)
*Four Tetin MySpace-sivusto
*Four Tet Domino Recordsin internetsivuilla
*Four Tet Musicbrainz-sivustolla
Arylah (Tšuraptšan ulus)

**Arylah** () tai **Aryylaax** () on maalaiskunta (nasleg) ja sen keskuskylä Tšuraptšan piirin pohjoisosassa Sahan tasavallassa Venäjällä. Arylahin kylä sijaitsee 86 kilometriä pohjoiseen piirikeskuksesta Tšuraptšasta.

Arylahissa on kulttuuritalo, yhtenäiskoulu, terveysasema ja kauppa. Arylah on perustettu vuonna 1885.

Asukasluvun kehitys:
*500 (1989) 
*396 (2001)

## Lähteet
Neuroottisuus

**Neuroottisuus** eli **negatiivinen emotionaalisuus** eli tunne-elämän epätasapainoisuus on temperamenttiin pohjautuva taipumus kokea kielteisiä tunnetiloja ja pitää ympäröivää maailmaa ja ihmissuhteita uhkaavina. Alapiirteitä ovat ahdistuneisuus, vihamielisyys, masentuneisuus, alemmuudentuntoisuus, impulsiivisuus ja haavoittuvuus. Matala neuroottisuus on tunne-elämän tasapainoisuutta ja sitä, että henkilö ei huolestu eikä masennu helposti.

Neuroottisuus on yksi Big Five -persoonallisuusluokituksen piirteistä.

Ne, joilla on vähän neuroottisuutta, ovat emotionaalisesti vakaita ja reagoivat vähemmän stressiin. He ovat tyyniä, tasaisia ja harvemmin jännittyneiksi tai hermostuneiksi. Vaikka heillä on vähän kielteisiä tunteita, heillä ei välttämättä ole paljon myönteisiä tunteita, jotka liittyvät useammin ekstroversioon ja sovinnollisuuteen. Neuroottisilla ekstroverteillä esimerkiksi olisi sekä myönteisiä että kielteisiä tunnetiloja runsaasti, eräänlainen "tunnetilojen vuoristorata".

## Lähteet
Yhtenäisen Venäjän Nuori Kaarti

**Yhtenäisen Venäjän Nuori Kaarti** () on Venäjän valtapuolueen Yhtenäisen Venäjän poliittinen nuorisojärjestö, jolla on noin 170&nbsp;000 jäsentä.

## Historia ja toiminta
Yhtenäisen Venäjän Nuori Kaarti on perustettu vuonna 2005. Järjestö esti byrokraattisella tempulla Toinen Venäjä -oppositioryhmän mielenosoitusmarssin Moskovan keskustassa 13. huhtikuuta 2007.

Nuori Kaarti osallistui 27. huhtikuuta – 4. toukokuuta 2007 välisenä aikana Viron Moskovan suurlähetystön saartoon. Mukana olivat myös Rossija Molodaja, Mestnye sekä Naši. Syynä oli Pronssisoturi-patsaskiista. Pronssisoturi-kiistan loppuvaiheessa Nuori Kaarti oli järjestämässä virolaistuotteiden boikottia 7. toukokuuta 2007. Mustalle listalle joutuivat tuolloin myös suomalaisen Valion Virossa valmistamat tuotteet.

## Lähteet

## Aiheesta muualla

* Yhtenäisen Venäjän Nuori Kaarti
Jääpallon maailmanmestaruuskilpailut 2004

**Jääpallon maailmanmestaruuskilpailut 2004** olivat kautta aikain 24. Jääpallon maailmanmestaruuskilpailut. Mukana oli yhteensä 11 joukkuetta, A-sarjassa 5 ja B-sarjassa 6 joukkuetta. Kisat jaettiin kahden järjestäjämaan kesken, A-sarja pelattiin Ruotsissa ja B-sarja Unkarissa.

Maailmanmestaruuden voitti Suomi, mestaruus oli maan historian ensimmäinen. Ensimmäisen ja toistaiseksi myös ainoan jääpallon maailmanmestaruuden voitti joku muu maa kuin Ruotsi tai Venäjä, tai sen edeltäjä Neuvostoliitto. Västeråsissa pelattu loppuottelu ratkesi jatkoajalla. Ruotsi karkasi ottelun toisella puoliajalla jo kolmen maalin johtoon, mutta Suomi kiri tasoihin. Jatkoajalla ratkaisevan maalin teki Sami Laakkonen.

## A-sarja

### Välierät

### Pronssiottelu

### Loppuottelu

## Mitalistijoukkueet

## B-sarja

MM-kilpailujen B-sarja pelattiin ensimmäistä kertaa eri maassa kuin A-sarjan MM-kilpailut. Isäntämaana toimi Unkari, ja kaikki ottelut pelattiin Budapestissa. Mukana oli kuusi maata, isäntämaa Unkarin lisäksi Valko-Venäjä, USA, Kanada, Alankomaat ja Viro. Sarjassa pelattiin yksinkertainen sarja, jonka jälkeen kaksi parasta pelasivat loppuottelun noususta A-ryhmän MM-kilpailuihin seuraavaksi kaudeksi. A-ryhmään nousi USA, joka voitti loppuottelussa Valko-Venäjän.

### Ottelu kolmannesta sijasta

### Loppuottelu

USA nousi A-sarjaan.

## Lopputulokset

## Lähteet

## Aiheesta muualla
*
*
Midi-Pyrénées

**Midi-Pyrénées** oli hallinnollinen alue () Lounais-Ranskassa. Alue rajoittui etelässä Espanjaan ja Andorraan. Midi-Pyrénéesin pääkaupunki oli Toulouse. Alue koostui Ariègen, Aveyronin, Gersin, Haute-Garonnen, Hautes-Pyrénéesin, Lotin, Tarnin ja Tarn-et-Garonnen departementeista, jotka jakautuivat edelleen 22 arrondissementtiin, 293 kantoniin ja 3020 kuntaan. Midi-Pyrénées on ollut vuodesta 2016 lähtien osa Oksitanian aluetta.

Alueen väkiluku oli 2,7 miljoonaa, ja se oli pinta-alaltaan (45 348 km²) Ranskan suurin hallintoalue Euroopan mantereella.
HD 189733

**HD 189733** on kaksoistähti, joka sijaitsee Ketun tähdistössä 0,3 astetta itään nostopainosumusta. Sen etäisyys meistä on 19,3 ± 0,2 pc (noin 63 valovuotta). Järjestelmän päätähti on keltainen tai keltaoranssi spektriluokaltaan K1 tai K2 ja se kuuluu pääsarjaan. Pienempi tähti kiertää päätähteä 216 AU:n etäisyydellä, 3200 vuoden jaksoissa. Kirkkaammalla komponentilla on seuranaan kuumien jupiterien luokkaan kuuluva eksoplaneetta HD 189733 Ab. Tämä planeetta on ensimmäinen, jonka infrapunasäteilyä on pystytty mittaamaan suoraan.

## Aiheesta muualla
* A stellar companion in the HD 189733 system with a known transiting extrasolar planet 
* Sky and Telescope article The Best Transiting Exoplanet Yet
* Strong Infrared Emission from the Extrasolar Planet HD 189733 b
Parhaiden erikoistehosteiden Oscar-palkinto

**Parhaiden erikoistehosteiden [[Oscar-palkinto]]** on Yhdysvaltain elokuva-akatemian vuosittain jakama palkinto parhaat erikoistehosteet omaavalle edellisvuoden elokuvalle. Palkinto on jaettu vuodesta 1939 alkaen.

## Voittajat ja ehdokkaat
Luettelon vuodet viittaavat elokuvien ensi-iltavuosiin. Palkinnot on jaettu Oscar-gaalassa seuraavana vuonna.
Allan Kardec

**Allan Kardec**, oikealta nimeltään **Hippolyte Léon Denizard Rivail**, (3. lokakuuta 1804 – 31. maaliskuuta 1869) oli ranskalainen opettaja, joka nykyään tunnetaan spiritistinä.

Rivail syntyi Lyonissa Ranskassa 1804. Hän oli Johann Pestalozzin Sveitsissä sijaitsevan koulun oppilas ja myöhemmin myös hänen työtoverinsa. Palattuaan Ranskaan hän käänsi saksankielisiä opetukseen ja moraaliin liittyviä teoksia ranskaksi, muun muassa François Fénelonin kirjoittamia kirjoja. Vuosina 1835–1840 hän myös järjesti ilmaisia kursseja vähäosaisille kotonaan Sèvres kadulla. Hän opetti muun muassa matematiikkaa, fysiikkaa, kemiaa, astronomiaa, fysiologiaa, vertailevaa anatomiaa ja ranskan kieltä. Hän myös levitti tietoa Pestalozzin kasvatusteorioista, ja hänellä oli suuri vaikutus opetusjärjestelmän uudistukseen Ranskassa ja Saksassa.

Rivailin ollessa jo yli viisikymmentä hän kiinnostui spiritismistä ja alkoi tehdä aiheesta omaa tutkimusta. Vuonna 1858 huhtikuun 1. hän perusti ensimmäisen spiritistisen yhdistyksen. Hän alkoi työskennellä meedioiden kanssa ja laati listan kysymyksiä, jotka heidän piti esittää hengille. Vuonna 1857 Rivail julkaisi (nimellä Allan Kardec) ensimmäisen spiritismiä käsittelevän kirjansa *Le Livre des Esprits*, joka käsitti 1&nbsp;019 kysymystä koskien henkien olemusta sekä henkimaailmaa ja sen suhdetta fyysiseen maailmaan. Tätä seurasi vielä joukko muita spiritismiä käsitteleviä kirjoja, joita Kardec julkaisi kuolemaansa saakka.

Hän alkoi myös luokitella ilmiöitä ja osoitti että monet asiat joita oli pidetty yliluonnollisina olivat luonnonlakeja. Hän laati systemaattisen opin ja alkoi kutsumaan sitä spiritismiksi, myöhemmin se levisi laajalle. Hänen mukaansa elämää esiintyy maailmankaikkeudessa eri tasoilla, henkimaailmassa on hyviä ja pahoja henkiä, mutta kaikki henkiolennot kulkevat kohti täydellisyyttä. Hänen opillaan on edelleenkin kannattajia koska vuonna 2013 Suomessakin rekisteröitiin *Allan Kardecin opin ystävät ry* -niminen yhdistys.

## Teokset

* *Cours pratique et théorique d’arithmétique* (1824)
* *Plan proposé pour l’amélioration de l’éducation publique* (1828)
* *Catéchisme grammatical de la langue française* (1848)
* *Le Livre des Esprits* (Henkien kirja), 1857
* *Le Livre des Médiums* (Meedioiden kirja*), 1861*
* *L’Évangile selon le Spiritisme* (*Evankeliumi spiritismin mukaan*), 1864
* *Le Ciel et L’Enfer* (*Taivas ja helvetti*), 1865
* *La Genèse* (*Genesis*), 1868

## Lähteet

## Aiheesta muualla

* 
* 
* Allan Kardec ja Spiritismi 
* 
* Allan Kardec Educational Center 
* Allan Kardec Biographic Information  
* The Spirits' book  (pdf file) 
* Henkien kirja suomeksi, kääntäjä Pekka Kaarakainen
Parhaan sovitetun käsikirjoituksen Oscar-palkinto

**Parhaiten sovitetun käsikirjoituksen [[Oscar-palkinto]]** on Yhdysvaltain elokuva-akatemian joka vuosi jakama palkinto edellisvuoden parhaan sovitetun käsikirjoituksen elokuvalle. Palkinto on jaettu vuodesta 1928 alkaen.

Sarjan nimi on muuttunut vuosien varrella seuraavasti:
*1927/1928: *Best Writing, Adaptation*
*1928/1929 → 1929/1930: *Writing Achievement* (ei erotusta alkuperäisen tai sovitetun käsikirjoituksen välillä)
*1930/1931 → 1934: *Best Writing, Adaptation*
*1935 → 1955: *Best Writing, Screenplay*
*1956: *Screenplay – Adapted*
*1957 → 1973: *Screenplay Based on Material from Another Medium*
*1974 → 1975: *Screenplay Adapted from Other Material*
*1976 → 1990: *Screenplay Based on Material from Another Medium*
*1991 → 2001: *Screenplay Based on Material Previously Produced or Published*
*2002 → : *Adapted Screenplay*

## Voittajat ja ehdokkaat

## Lähteet
*http://www.elonet.fi/ - suomenkielisten nimien lähde

### Viitteet
9. toukokuuta -komitea

**9. toukokuuta -komitea** on vironvenäläinen yhteisliike, jossa on mukana muun muassa Yövartio-liike. Komitean mielestä pronssisotilaspatsasta ei olisi pitänyt siirtää sen alkuperäiseltä paikalta Tallinnan Tõnismäeltä. Se kunnioittaa patsasta marssimalla 8. toukokuuta patsaan alkuperäiselle sijoituspaikalle kantaen Viron lippuja, Euroopan unionin lippuja ja Neuvostoliiton voitonpäivän vertauskuvaksi Venäjällä Jeltsinin aikana tullutta Yrjönristin mustaoranssia kunniamerkkinauhaa. Liike kieltää menemästä patsaan uudelle sijoituspaikalle sotilashautausmaalle vetoamalla siitä aiheutuvaan provokaatiovaaraan.

Myöskään Venäjän Tallinnan-suurlähettiläs ei osallistu sotilashautausmaalla 8. toukokuuta 2007 Viron hallituksen toisen maailmansodan voittajille järjestämään tilaisuuteen. Venäjän virallisen kannan mukaan patsasta ei olisi saanut siirtää pois Tõnismäeltä.

## Lähteet
Pyhän Yrjön risti (Venäjä)

**Pyhän Yrjön risti** on Venäjän korkea kunniamerkki, joka otettiin käyttöön 1807 asevoimien aliupseerien ja miehistön palkitsemiseen. Krimin sodan 1856 jälkeen kunniamerkki jaettiin neljään luokkaan. Lokakuun vallankumouksen jälkeen 1917 keisarilliseksi katsottu kunniamerkki lakkautettiin eikä se ollut käytössä Neuvostoliiton aikana, mutta se perustettiin uudelleen Venäjän presidentin päätöksellä vuonna 2000. 

Venäjällä Pyhän Yrjön rististä on tullut varsinkin vuosien 1812–1814 ”isänmaallisessa sodassa” Napoleonin armeijasta sekä vuosien 1941–1945 ”suuressa isänmaallisessa sodassa” kansallissosialistisesta Saksasta saavutettujen voittojen vertauskuva. Juuri jälkimmäisen sodan päättymiseksi vietettävän voitonpäivän yhteydessä kunniamerkin oranssimustaa *Yrjön nauhaa* – samanlainen nauha oli sodanaikaisessa neuvostoliittolaisessa Kunnian kunniamerkissä – käytetään pieninä näköisnauhoina vaatteissa ja julisteissa.

## Katso myös
* Pyhä Yrjänä
* Pyhän Yrjön miekka
* Pyhän Yrjön ritarikunta

## Lähteet

## Aiheesta muualla

* Pyhän Yrjön kunniamerkki 
* Pyhän Yrjön Miekka
Väittämä

**Väittämä** voi tarkoittaa seuraavia asioita:

* Propositio eli väitelause, väittämä matematiikassa ja logiikassa.
* Teoreema, väittämä joka on tosi &mdash; varsinkin matematiikassa, jossa kyse on yleensä todistetusta väittämästä (lause).

## Lähteet
Piet Retief

**Pieter "Piet" Retief** (noin 1780 Kapmaa–6. helmikuuta 1838, Natal) oli yksi buurien Suuren vaelluksen johtajista. 

Retief oli paremmin koulutettu kuin muut voortrekkerit keskimäärin ja oli maanviljelyn ohessa toiminut rakennusmestarina ennen Kapmaasta lähtemistään.  Hän oli myös suhteellisen varakas ja maatilan lisäksi omisti tietyllä ajanhetkellä yli 20 tonttia Grahamstownista.  Ennen vaellukselle lähtemistään Retief lähetti *Grahamstown Journal*-lehdelle manifestin, jossa selvitettiin syitä buurien lähdölle brittien hallinnoimasta Kapmaan siirtokunnasta. Manifestista muodostui 1800–1900-luvulla yksi keskeisistä afrikaanerinationalistisen historiankirjoituksen asiakirjoista.

Retief kuoli 6. helmikuuta 1838 zulukuningas Dinganen järjestämässä väijytyksessä.

## Aiheesta muualla

* Piet Retiefin manifesti  

## Lähteet
Adi Shankara

**Adi Shankara** (tunnetaan myös nimillä **Śaṅkara Bhagavatpādācārya**, "opettaja jumalan jaloissa", ja **Ādi Śaṅkarācārya**, "ensimmäinen Shankara"), oli intialainen filosofi joka vakiinnutti Advaita Vedantan opin. Hänen opetuksensa perustui sielun ja Brahmanin ykseydelle, jossa Brahman nähdään määrittelemättömänä (Nirguna Brahman). Smārta-traditiossa Adi Shankaraa pidetään Shivan inkarnaationa. Adi Shankaran tarkkaa elinaikaa ei tiedetä, mutta hänen oletetaan eläneen 700-luvun keskivaiheilla.

Adi Shankara kierteli Intiaa tarkoituksenaan levittää opetuksiaan keskustelujen ja väittelyiden avulla. Hän perusti neljä mathaa (luostaria), jotka olivat tärkeässä asemassa hänen opetustensa elvyttämisessä ja jälki-buddhalaisen hindulaisuuden ja Advaita Vedantan leviämisessä. Shankara perusti myös Dashanami-luostarisäännöstön ja Shanmata-tradition. 

Teoksissaan Adi Shankara teki paljon lainauksia Upanishadeista ja muista hindukirjoituksista. Hän esitti myös argumentteja vastustavia koulukuntia, kuten Samkhyaa ja buddhalaisuutta vastaan.

## Aiheesta muualla
### Teokset
* Complete Works of Adi Shankara
* Advaita Vedanta Anusandhana Kendra 
* Complete works of Adi Shankara 
*Some major works of Adi Shankaracharya
*Adi Sankara's Books 

### Historia
*Guru Parampara of Sringeri Sharada Peetham
* Guru Parampara of the Kanchi Kamakoti Peetham
*Sankara's date supporting the 788-820 CE date
* Material supporting the 509–477 BCE dates  (PDF)

### Elämä ja opetukset
*Biography of Adi Shankara as per ''Madhaviya Shankaravijayam'': from the official site of Sringeri Peetham
* Brief life history of Adi Shankara with informative additional links
* Adi Śańkara — short introduction to his life & philosophy (by Peter J. King)
* Biography of Shankara by Swami Sivananda
* Another biography of Sankara from kamakoti.org